Bandets historie begynte rundt 2010, da altaværingene Helge Moen og Håkon Guttormsen begynte å spille og skrive musikk sammen med noen venner. Etter en konsert med det lokale bandet «Shameless Lisa and the Hormonal River of Boys» på ungdommens hus i Alta i 2013, ble kameratene inspirert til å starte sitt eget band. Bandet fikk navnet «Approaching Pluto», og de spilte konserter både lokalt i Finnmark og utenlands, nærmere bestemt i Russland, Finland, Sverige og England.